钦定古今图书集成/明伦汇编/闺媛典/第139卷 > 章元韶妻王氏
## 钦定古今图书集成/明伦汇编/闺媛典/第139卷 > 章元韶妻王氏

按《处州府志》：“王氏，丽水庠生建春女，适宣平章元韶。
年二十一而夫亡，一子士奇，方在襁褓。姑患瘫痪，呻
吟床蓐，氏竭力奉姑，亲供汤药，旦夕熨摩，拮据抚孤，
冀其成立。姑亡，翁爱少子，分产益微，至无以糊口。躬
纺绩度日。子又夭折，茹荼以抚孤孙，白首𦈞纑，未尝
或暇。闻者怜之。”